Corespondență specială Digi24 din SUA. Se fac ultimele pregătiri pentru învestirea lui Donald Trump, frigul încurcă planurile
Au mai rămas câteva ore până la învestirea președintelui ales al Statelor Unite, Donald Trump, iar echipa Digi24 se află deja în America pentru a relata cele mai importante evenimente. Se fac în continuare pregătiri, fiind anunțate și schimbări de ultim moment, după ce un val de aer polar a lovit Coasta de Est a Statelor Unite, iar temperaturile vor scădea drastic. Jurământul președintelui va avea loc în interior, în Capitoliu, iar mult așteptata paradă de pe Pennsylvania Avenue a fost anulată. Trimișii speciali Digi24 Teodora Tompea, Cristina Cileacu și Claudiu Ristea se află la Washington DC și ne spun cum este atmosfera acolo.